4

ISIGIDIMI SAMAXOSA, OCTOBER 1, 1875.

engapezu kwamashumi amabini eponti (£20), zize zonke ezineziqiniselo eyona mali incinane ezino- kuyizuza ibe £30 ngomnyaka.

1. Kuyanqweneleka ukuba zikutazwe ititshere eziwufaneleyo lomsebenzi ukuba zizingise kuwo ; zizidle ngokuqubela pambili kwentsapo ezizifu- ndisayo, nangokucokiseka kwezindlu ezifundisela kuzo, ukuba zibe nezitulo ezifanelekileyo ne *desk,* ne *board* zokubalela, nencwadi nezileti nezinye impahla zezikula. Ndiyakuti ke ngoko mna (ngemvumelo ye Government) ndinike amabaso atile kwi Titshere ayakuti Umkangeli wezikolo andazise ukuba ufike engakalazi nto ezikolweni zazo. Ukuwanika kwam lomabaso kwi Titshere zezikolo zangapandle ayakuma ngoluhlobo,—

Emva kokuba umntu eneminyaka emihlanu equba kakuhle wongezelelwa £6 ngomnyaka.

Emva kweshumi leminyaka ongezelelwe £9 ngomnyaka.

Emva kweminyaka 15 ongezelelwe £12 ngo- mnyaka.

Ndifuna ukuba baqonde kakuhle bonke ukuba Ititshere ewuquba kakuhle umsebenzi wayo, yasigcina isikolo kwada kwayiminyaka emihlanu iseloko *ite roqo* ukufundisa iyakongezelelwa £6 ngomnyaka kwimali ebiyi fumana; ize iti ukuba isigcinile isimilo sayo, yahlala isilungisile isikolo ide kaloku yongezelelwe £12 iminyaka yonke ngalo lonke ixesha eseyititshere.

1. Ititshere ezingayizalisiyo iminqopiso yazo, nezizipete ngokungafanelekileyo ziyakufumana igama lomntu opulukwe sisimilo, zize ukuba zibuye zangeniswa emsebenzini kube kukuza kulingwa, kufuneke zite zaqalela kwasezantsi.
2. Kuko Ititshere ezitile ezibe zigxotwe emse- benzini ngenxa yesono sombulo nezinye izono ezikwanjalo ubukulu, ezite noko zabuya zafumana umsebenzi kubongameli bezikolo kuba bengazazi izimilo zazo. Bati kanjalo abafundisi abaninzi, ngenxa yokulunga kwabo, bangatandi ukusihlakaza isimilo somntu kuba benomnqweno wokunga angabuye afumanane nesimilo sa.ke. Kekaloku mna noko ndingatandiyo ukuba kutiwe ndiyababandezela abebewiswe zizilingo, ndinga ndingabakumbuza bonke ukuba umteto wezizwe ezinobukristu nokukanya uti, umntwana makanganikelwa esandleni somntu ofundisa okungendawo, osimilo sikohlakeleyo. Ndifuna ke ngoko ukubakusela abantwana ngokufuna ubunqina obutembekileyo ukuba lowo uza kuba yititshere pantsi kwe Government ngumntu okuzipata kufanelekileyo.

Ezindawana ndizitetileyo nalemiteto ndiyibekisa kuni nonke zititshere nabafundisi abongamele izikolo ; ndiyanicela ukuba nindincedise ukuyiqondisa kwabangaba abayiva kakuhle : ndiyatemba ukuba bonke abafundisi baya kuvelana nam kulento bazamele ukundincedisa nokuba kuko inxamlekwana abaya kuyi fumana ngokwenjenjalo.

Ndisisicaka senu esingu,

Langham Dale.

Umongameli Wemicimbi Yemfundo.

KUMAKRISTU ANTSUNDU ASE SOUTH  
AFRICA.

Bazalwana bam abatandekayo e-Nkosini u-Yesu.

Ruse kulixesha ndinomnqweno wokunga ndi- ngake ndibekise amazwana atile kuni kwelipepa endaziyo ukuba baninzi abalileseshayo; kodwa soloko ndafikayo kwelilizwe lenu ibisuke iti imisebenzi ese sandleni sam ukuba mininzi ibete ndingabi nalo ixesha lokuke ndinibalele.

Ngokuke make ndinibalele. Kube kuko nto ndinga ndingayi teta, etetela i-Nkosi yetu enkulu, u-Yesu Kristu, Umsindisi wetu; kanjalo ndinendaba endaziyo ukuba ziya kunikolisa nakuziva.

Nozifumana ezondaba kule ncwadi ilandelayo evela kwiremente zase Lusutu endandizityelelele ngo November no December kulomnyaka udluleyo. Lencwadi itunyelwe kwiremente zama Mfengu ezipesheya kwe Nciba, kodwa ke noko inelizwi elivela Enkosini, elitetwa kuzo zonke iremente zabantsundu, endite ke ngoko ndacela ukuba ifakwe *Esigidimini Samaxosa.*

Ndinga ndinganazisa ukuba ngomhla 2 ka May kulo mnyaka, nge Sabata, ndibe ndinentlanganiso emnandi kunene, kuhlangene Amakristu Amamfengu amacala ngamacala. Ababazalwana babehlanganele ukuza kundibulela ukuba ndibe ndipakati kwabo, beze kanjalo nokunditandazela pambi kokuba ndiye kuqala isikolo esitsha ku Magcaleka kufupi Nombashe.

Yaba yintlanganiso emnandi kakulu. I-Nkosi yetu yaba pakati kwetu njengoko yenjenjalo amaxa onke xa abantu bayo behlangene ngamoya mnye nangotando. Ndazixelela ezozihlobo zam ezinga Mamfengu ukuba iremente zase Lusutu ziza kutumela abashumayeli abantsundu kwizizwe ezingekazanga ziyive i-Gospel ka Kristu ngapambili. Ndati ke kunganjanina site sane- ntwana esiyinikelayo eya kuncedisa ikutaze aba- zalwana betu abase Lusutu kulomsebenzi we Nkosi. Sati ke sahlanganisa imalana etile, ndayi tumela nencwadi kwiremente ese Lusutu, ndikwenza oko egameni leremente zakwela Mamfengu. Lencwadi ke ilandelayo ipendula leyo ndandiyitumele.

Bazalwana bam beremente zase Maxoseni, i- Nkosi yenze into enkulu kwiremente zase South Africa ngokuvuselela eyase Lusutu ukuba itumele abaya kunceda amakowabo, abaya kuwashiya amakaya abo imayile ezingamakulu emva kwabo, baye kwazisa Igama ne Lizwi lika Tixo apo libe lingaziwa.

Xa niva ngomsebenzi omkulu kangaka azizali luvuyo yinina intliziyo zenu?

Kum mna lento ivakala njengokungati lilizwi lika Tixo elibekiswa kwi remente zabantsundu lisiti, “kaloku lifikile ixesha lokuba niyeke ukukangela kwabamhlope ukuba baqube Ilizwi ukulisa kumakowenu, koko vukani nize egameni nase mandleni e-Nkosi nilihambise kweli lizwe lenu.”

Okwangoku ndisakuke ndiyiyeke lendawo nakuba inkulu. Ndinicela ukuba nicinge oku. Abantu base Africa abayi kulamkela msinya yinina elilizwi losindiso xa baliselwa ngabakwa-

ntsundu abakolwayo lilo, kunokuba baliselwe nga- bamhlope abangabase mzini, abahamba bengenabo abashumayeli abantsundu abangamanqina ka Kristu.

Iremente zika Kristu ezise Europe nase America zinga i-Gospel zingayitumela kweli lizwe lenu libanzi kunene; kodwa akuko bebefanele ukuhamba ngapandle kwabashumayeli abavela kwiremente zabantsundu ezise Africa.

Alisekude ixesha eniya kucelwa ngalo ukuba nitumele amadoda okuya kuncedisa kulomsebenzi mkulu. Wakumbuleni amadinga e-Nkosi u-Yesu Kristu, u-Tixo Omkulu, awanika kwabo abashiya amakaya, nemihlaba nezihlobo ngenxa yake. Baninzi abamhlope abazishiyileyo ezonto ukuze bazise igama lika Yesu ne Gospel yake kuni. Nani ngoku lungiselelani ukwenjenjalo ukuze nilitwale elitamsanqa lingaka nilise kumakowenu asese bumnyameni nase bubini. Nibe nifanele ukutandaza ngentliziyo ezidandatekayo ukuba i- Nkosi iwavule amasango okungena abashumayeli belizwi lake.

Ndiyanicela ukuze nikutandazele ngokukodwa okukutunyelwa kwelizwi yiremente yase Lusutu, ukulitumela kwisizwe esikulu ekutiwa nga Banpayi esingapaya kwe Limpopo. Ize kanjaloningakulibali emtandazweni ukutunyelwa kwelizwi ecibini le Nyassa, ngoncedo luka Tixo ngu Dr. Stewart.

Aninako ukupuma nonke ukuya kuba ngaba- shumayeli be Gospel; kodwa nonke ningaba nako ukubanceda abayayo ngokubatandazela, nangokuti abanye banikele imali.

Koba luvuyo olukulu kum ukutumela e-Lusutu uncedo oluvela kwezase Maxoseni iremente. Asikuko nokuba luyafuneka uncedo kona, kuba iminyaka isesixenxe lite laxola ilizwe e-Lusutu oko libe life iminyaka emitatu. Lungaluvuyo kanye kum ukutumela uncedo engati i-Nkosi ivuselele ezintliziyweni zenu ukuba nilutumele. Imali yokunceda kona iyakwamkelwa ngabe *Sigidimi Samaxosa,* ukuba niyitumele kwanje ngokuba nitumela eyokusibatalela.

Imitandazo yam inyuka imihla yonke, ukubika e-Nkosini iremente za Magcaleka, Amangqika, Amamfengu, Abatembu, Amampondo, Amagrikwa, Amazulu na Besutu, ndicela ukuba initobele amandla Omoya wayo Oyingcwele, nina nonke bafundisi namalungu, ngokukodwa abashumayeli abantsundu ukuze niye nisomelela ngokomelela ekumkonzeni, nilidumise igama lake kweli lizwe lakowenu.

Umtandazo wam nowufumana kuma Efese I, 15—19.

Ndingumzalwana wenu kwi Nkosi u-Yesu.

C. H. Malan.

ETUNYELWE KWIREMENTE ZAKWELA MAMFENGU

ZEZASE LUSUTU.

Morija, July 14, 1875.

Bazalwana abatandekayo Enkosini yamkeleni ngovuyo lencwadi siyitumela kuni. Apa e-Lusutu asikuko nokuba i-Nkosi isamkelisa uncedo olukulu ngokuzisa aboni abaninzi ekwaziweni kwe-